<p>बसाइँसराइ गर्ने चराले उडानका क्रममा प्रयोग गर्ने बाटो (फ्लाई&ndash;वे), बासस्थान, चरन क्षेत्र र उत्पन्न संकटबारे बहस गर्न ३० देशका चरा विशेषज्ञ, अनुसन्धाता, संरक्षणकर्मी र चराका क्षेत्रमा काम गर्ने संघसंस्थाको भेला मुम्बईको लोनाभ्लामा भएको छ ।&nbsp;बम्बई नेचुरल हिस्ट्री सोसाइटी (बीएनएचएस) को आयोजनामा एसिया क्षेत्रका बसाइँसराइ गर्ने चरा प्रजातिबारे बहस आयोजना गरिएको हो । सम्मेलनमा एसियाली रुट भएर बसाइँ सर्ने चरा प्रजातिको अवस्था, समस्या तथा सिकाइ र अनुभवबारे विशेषज्ञ, अनुसन्धानकर्ता र जानकारहरूबीच बहस भएको छ ।</p>
<div>
<div>&lsquo;इन्टरनेसनल कन्फ्रेन्स अन वेटल्याड्स एन्ड वाटरबडर््स अफ एसिएन फ्लाइवेज&rsquo; नाम दिइएको सम्मेलनको मंगलबार भारतका केन्द्रीय वन, वातावरण र जलवायु परिवर्तन राज्यमन्त्री बबुल सुप्रियोले उद्घाटन गरे ।
<div>
<div>सुरक्षित बासस्थान र आहार तथा उड्ने बाटो (फ्लाई&ndash;वे) बसाइँ सर्ने चराको मुख्य समस्याका रूपमा देखिएको चराको अध्ययन अनुसन्धानमा संलग्न बर्डलाइफ इन्टरनेसनल यूकेकी प्रमुख कार्यकारी अधिकृत (सीईओ) प्याट्रिसिया जुरिटाले बताइन् । थोरै तौल भएर पनि हजारौं माइल यात्रा गर्ने चराको संरक्षणका लागि सबैको उत्तिकै दायित्व रहेको उनको भनाइ छ ।
<div>
<div>सम्मेलनमा नेपालमा गिद्धको संरक्षण, अनुसन्धान र पुनर्वास कार्यक्रममार्फत सरकारलाई सघाइरहेको नेपाल पन्छी संरक्षण संघ (बीसीएन) ले प्रस्तुति दिएको छ ।
<div>
<div>सामुदायिक वनका उपभोक्ताका कारण गिद्ध संरक्षणमा सहयोग पुगेको बीसीएनकी प्रमुख कार्यकारी अधिकृत (सीईओ) ईशाना थापाले बताइन् । संकटमा परेका गिद्धको संरक्षण गर्ने, गिद्ध सुरक्षित क्षेत्र (भल्चर सेभ जोन) प्रवर्द्धन गर्ने र तिनलाई पुनर्वासमा फर्काउने काममा नेपाल विश्वमै उदाहरणीय छ ।
<div>
<div>बीसीएनले सरकारसँग मिलेर ७० जिल्लालाई गिद्धका लागि हानिकारक मानिएको डाइक्लोफेनेक मुक्त क्षेत्र घोषणा गरेको थापाले बताइन् । नेपालले विश्वमै पहिलो पटक प्रजनन केन्द्रमा हुर्काएर प्राकृतिक बासस्थानमा गिद्ध पुनःस्थापना गरेको समेत उनले चर्चा गरिन् ।</div>
</div>
</div>
</div>
</div>
</div>
</div>
</div>
</div>
</div>
<p>स्रोतः&nbsp;मंसिर ६, २०७६</p>