<div class="modal-header">
<div class="modal-title">
<h4 id="headline">काठमाडाैँ ।</h4>
</div>
</div>
<div class="modal-body container-fluid">
<div id="static-content-holder" class="">यहाँ स्वदेशी चियाको प्रवद्र्धन गर्न जोड दिइएको छ । जैविक चियामा भिटामिन सी, इ र बी टु पाइने तथा ग्रीन टीमा फोलिक एसिड, बिटा व्यारोटिन क्याल्सियम, फस्फोरस, म्याग्नेसियम, जिङ्क कपर, एन्टी अक्सिडेन्ट आदि तत्व पाइने र यसको प्रयोगबाट शरीरमा स्फूर्तिका साथै स्मरण शक्ति विकास हुने बताइएको छ । पोखरामा आज जैविक चियाको महत्व र यसले मानव स्वास्थ्यमा पार्ने प्रभावबारेमा जानकारी दिन टि टक कार्यक्रम राखिएको वसन्त ट्रेडका सञ्चालक एवं अग्र्यानिक चिया व्यवसायी रवि पौडेलले जानकारी दिनुभयो ।</div>
<div>&nbsp;</div>
<div class="">&lsquo;टि टक&rsquo; कार्यक्रममा जैविक चिया विज्ञ एवं कञ्चनजङ्घा अर्थोडक्स चिया उद्योगका सञ्चालक हरि सिटौलाले चियाको उत्पत्ति र यसको विकास क्रमसँगै मानव स्वास्थमा यसको महत्वबारे जानकारी दिनुभएको थियो । माइण्ड केमस्ट रिसर्च पर्सन सिटौलाले मानव मस्तिष्कमा जैविक चियाले उत्पन्न गराउने हर्मोन र त्यसले मस्तिष्कलाई कसरी सक्रिय र निष्क्रिय बनाउन भूमिका खेल्छ भन्नेबारेमा जानकारी दिनुभएको थियो । कार्यक्रममा सहभागी ज्ञान गुरुङले सामान्य रुपमा बुझिने जैविक चियाका अनेक फाइदाबारे जानकारी लिन पाइएको प्रतिक्रिया दिनुभयो ।</div>
<div>&nbsp;</div>
<div class="">उहाँले एउटै चियाको बोटबाट विविध खालका चिया कसरी तयार गर्ने त्यसको तयारी प्रक्रियाबारे जानकारी लिन सफल भएको बताउनुभयो । फिटनेस सञ्चालक कृष्णा गुरुङले स्वस्थ्य मन र शरीरका लागि जैविक चियाका अनगिन्ती गुणबारे जानकारी लिन सफल भएको बताउनुभयो । उहाँले भन्नुभयो, &ldquo;हामीमा अझै जैविक चियाको महत्व थाहा छैन, यसका यति धेरै फाइदा रहेछन् । देशभित्रको उत्पादनले अन्तरराष्ट्रिय बजार लिइसक्दा पनि हामीले यसको महत्व बुझ्न सकेका रहेनछौँ ।&rdquo; उहाँले नेपालीमा अझै चिया पिउने परम्परागत संस्कृति भए पनि यसको वैज्ञानिक पद्धतिबारेमा जानकारी नभएको भन्दै यस्तो कार्यक्रमले जैविक चियाको महत्व उजागर गर्ने बताउनुभयो ।</div>
<div>&nbsp;</div>
<div class="">कार्यक्रम आयोजक पौडेलले सात वर्षदेखि जैविक र अर्धजैविक चियाको व्यवसाय गर्दै आएको र पछिल्लो समय नेपालीले जैविक चियाप्रति रुचि देखाएको बताउनुभयो । &ldquo;जुन अनुपातमा जैविक चियाको प्रयोग हुनुपर्ने हो, त्यो अझै भएको छैन ।&rdquo; पौडेलले अहिले वसन्त चिया टे&laquo;ड कन्सर्नमा चियाको मात्र ३० वटा जात उपलब्ध रहेको जानकारी दिनुभयो ।</div>
<div>&nbsp;</div>
<div class="">&ldquo;विभिन्न रोग लागेका व्यक्ति अहिले जैविक चिया प्रयोगबाट सञ्चो भएको भन्दै खोज्न आउने गरेका छन्&rdquo;, उहाँले भन्नुभयो, जैविक चियाको राम्रोसँग प्रयोग गर्न जानियो भने शरीरको ८० प्रतिशत रोग निको हुन्छ ।&rdquo; कञ्चनजङ्घा अर्थोडक्स चिया उद्योगका अर्का सञ्चालक डम्बरबहादुर खत्री र जैविक चिया व्यवसायी युवराज दाहालले पनि जैविक चियाको महत्वबारे आआफ्नो अनुभव राख्नुभएको थियो ।</div>
<div class="">&nbsp;</div>
<div class="">स्रोतः <a href="https://www.newsofnepal.com/2020/01/12/282329/" target="_blank">नेपाल समाचारपत्र</a></div>
<div class="">प्रकाशित मितिः २७ पुष २०७६, आईतवार</div>
</div>