<p>सिन्धुपाल्चोक &mdash; तीन वर्षदेखि बन्द रहेको मेलम्ची नगरपालिका २ स्थित &lsquo;एभरेस्ट टी गार्डेन &rsquo; प्राकृतिक रूपमा व्यवस्थित बनाएर चाँडै सञ्चालनमा ल्याइने भएको छ &nbsp;। पर्यटकीय आकर्षणको केन्द्रबिन्दु चिया बगान आउँदो वैशाखमा सञ्चालनमा ल्याउने लक्ष्यका साथ &lsquo;अर्गानिक सर्टिफिकेसनदेखि ईआईई&rsquo; को प्रक्रियामा लागिपरेको &lsquo;एभरेस्ट टी गार्डेन&rsquo; का संञ्चालक मोहन गिरीले बताए &nbsp;।</p>
<p>&lsquo;बेस्ट क्वालिटीको चिया उत्पादन गरिरहेका छौं, त्यसैको &lsquo;अर्गानिक सटिफिकेसन&rsquo; को प्रक्रियामा व्यस्त छौं,&rsquo; उनले भने । चिया बगानको माथिल्लो क्षेत्र शिवपुरी राष्ट्रिय निकुञ्ज क्षेत्रमा पर्ने भएकाले त्यससम्बन्धी छलफलमा रहेको उनले सुनाए ।</p>
<p>भूकम्पले पछाडि धकेलेको चिया बगानसँगै होमस्टे, &lsquo;टी टिचिङ स्कुल&rsquo; देखि विभिन्न पर्यटकीय अवधारण लिएर खुला गरिनेछ । &lsquo;भौगोलिक रूपमा धुवाँधूलोरहित, प्राकृतिक वातावरणमा मात्रै चिया बगानलाई अर्गानिक पर्यटकीय क्षेत्रको रूपमा खुलाइने छ,&rsquo; उनले भने । उच्च स्तर ग्रेडिङको उत्पादन भएकाले १२ हजार किलो मात्रै चिया उत्पादन भएको एभरेस्ट टी गार्डेनले जनाएको छ । एक हजार ५ सय रोपनी प्रयोगमा ल्याइएकोमा नौ सय रोपनी क्षेत्रफलमा मात्रै चिया उत्पादन भइरहेको छ ।</p>
<p><br />२०५२ सालमा पहिलो पटक व्यवसायी सोमप्रसाद गौचनले यहाँको ८ सय रोपनीमा चिया खेती विस्तार गरेका थिए । त्यसको दुई वर्षलगत्तै बाजुरावासी मोहन गिरीले लिएपछि पर्यटकीय आर्कषण बोकेको भोटेचौरस्थित चिया बगान व्यवस्थित बनाइँदै छ । गार्डेनका फिल्ड इन्चार्ज राजकुमार खतिवडा ४५ वर्षका लागि स्थानीयको जग्गा लिइएकोमा २२ वर्ष बितिसकेको सुनाउछन् । &lsquo;अर्गानिक चियासम्बन्धी खोज र अनुसन्धानको हब क्षेत्र बनाउन सबै कस्सिएका छौं,&rsquo; उनले भने ।</p>
<p><br />मेलम्ची नगरपालिकाको पर्यटकीय योजनासग समन्वय गरेर &lsquo;टी गार्डेन&rsquo; को कार्ययोजना बनाइएको उनको कथन छ । दर्जनौं हिमशृंखलाले घेरिएको &lsquo;गार्डेन&rsquo; ले झन्डै ७० जना लाई रोजगारी दिइरहेको छ । मेलम्ची नगरपालिका वडा २ स्थित चिया बगानको &lsquo;अर्गानिक सटिफिकेसन&rsquo; भइसकेपछि वातावरणमैत्री तरिकाले पर्यटकीय प्रवर्द्धनमा जुट्ने उनको कथन छ । 'टी हब' बनाउने नगरको योजना राजधानीबाट नजिकै रहेको पर्यटकीय आकर्षणको केन्द्रबिन्दु एभरेस्ट चिया बगानजस्तै मेलम्चीलाई &lsquo;टी हब&rsquo; बनाउने नगरको योजना छ ।</p>
<p>&lsquo;चिया बगान &lsquo;द एभरेस्ट टी गार्डेन&rsquo; को समन्वयमा मेलम्चीलाई पर्यटकीय नगरीको रूपमा चिनाउने लक्ष्य राखेर दीर्घकालीन योजना बनाएका छौं,&rsquo; मेलम्ची नगरपालिकाका मेयर डम्बर अर्यालले भने । भोटेचौर, हैबुङ हुँदै धौलेगिरि, धुसेनीचौरसम्म चिया बगान बनाउने योजनाका लागि ५ करोड छुट्याइएको उनले प्रस्ट्याए । &lsquo;द एभरेस्ट टी गार्डेन&rsquo; को योजना बनाएर व्यवस्थित रूपमा पर्यटकीय उन्नतिका लागि पहलकदमी लिएको उनको भनाइ छ । &lsquo;द एभरेस्ट टी गार्डेन&rsquo; नगरसँग समन्वय गर्न सकारात्मक देखिएको छ,&rsquo; उनले भने ।</p>
<p>स्रोत:<a href="https://www.kantipurdaily.com/pradesh-3/2019/02/27/155123638015812302.html?fbclid=IwAR0iVm_3ctT3D_T96KpN5osQ-kTR__eg4Me-4gAwnSnOQC8SHJBFnTeV2r8"> कान्तिपुर</a></p>
<p>&nbsp;</p>
<p>&nbsp;</p>