<p class="selectionShareable">काठमाडौं । बुलन्द आवाजले चर्चित संचारकर्मी सुरज श्रेष्ठको निधन भएको छ । लामो समयदेखि मोर्टार न्यूरोन डिजिज (एमएनडी) बाट पीडित श्रेष्ठको ४५ वर्षको युवा अवस्थामै निधन भएको हो ।&nbsp;</p>
<p class="selectionShareable">श्रेष्ठको चाबहिलको ओम अस्पतालमा शनिबार बिहान २ः१५ बजे निधन भएको हो ।&nbsp;</p>
<p class="selectionShareable">यो त्यस्तो नसासम्बन्धी रोग हो जुन विरलै मानिसमा लाग्ने गर्छ । उनको हातगोडा नचल्ने, बोलीसमेत नआउने लगायतका समस्याहरु भएका थिए ।&nbsp;</p>
<p class="selectionShareable">उनी इमेज एफ एमका पूर्व स्टेशन म्यानेजर थिए । चार वर्ष अगाडिदेखि उनी बिरामी थिए । बुलन्द स्वरका कारण चर्चामा रहने श्रेष्ठका थुप्रै गीतमा प्रोमोहरु रहेका छन् ।&nbsp;</p>
<p class="selectionShareable">उनले थुप्रै म्युजिक&nbsp;<a href="https://hamrakura.com/news-details/61210/2019-05-11">भिडियोहरु</a>&nbsp;निर्देशन गरेका थिए ।&nbsp;</p>
<p class="selectionShareable">उनको पशुपति आर्यघाटमा अन्त्येष्टि हुँदैछ । श्रेष्ठका श्रीमती, एक छोरा र एक छोरी छन्</p>
<p class="selectionShareable">श्रोत <a href="https://hamrakura.com/news-details/61203/design/" target="_blank">हाम्रो कुरा ,२०७६ बैशाख २८ शनिबार</a></p>