<p>नेपालमा विशेषतः ३ प्रजातिको चिया खेती गरिन्छ । आसामी (<em>Camelia asamica</em>&nbsp;) र कम्बोडियाली (<em>Camelia asamica</em>&nbsp;spp&nbsp;<em>lasiocalyx</em>) प्रजातिको चिया सिटिसी चिया उत्पादनको लागि प्रयोग हुन्छ भने चिनिया प्रजातिको चिया (<em>Camellia sinesis</em>) मुख्यतया अर्थोडक्स चियाको उत्पादनमा प्रयोग हुन्छ ।</p>
<p>चिया पारखीहरूका अनुसार नेपाली अर्थोडक्स चियाको गुण, बास्ना तथा स्वाद करिव करिव विश्वप्रसिद्ध दार्जिलिङ चियाकै जस्तो छ । दार्जिलिङकै आसपासमा रहेको इलामको हावापानी र भूबनोट पनि दार्जिलिङकै जस्तो भएकाले यस्तो समानता देखिएको जानकारहरू बताउँछन् ।कतिपय चिया पारखीहरू त नेपालको जैविक विविधता तथा विशिष्ट भूबनोटले गर्दा खासखालको चिया दार्जिलिङको भन्दा पनि उत्कृष्ठ रहेको विश्वास गर्छन् ।</p>
<p>त्यस्तै, नेपाली सिटिसी चिया पनि कडकपन, चमकपन र तिक्खरताका लागि प्रसिद्ध छ ।त्यसैले नेपाली चिया वास्तवमै प्रकृतिको अनुपम उत्पादन हो ।</p>
<p>नेपाली अर्थोडक्स चियाको मौसमी गुणहरू यस प्रकार छन् :</p>
<h4>बसन्त बहार</h4>
<ul>
<li>सिजन शुरु भएपछिको पहिलो टिपाइलाई सर्वोत्कृष्ठ मानिन्छ ।</li>
<li>फागुनदेखि चैत्र भित्र टिपिसकिन्छ ।</li>
<li>पिउने अवस्थाको चियाको रङ हल्का रातोमा हरियो पहेँलो मिसिएको जस्तो हुन्छ भने बासना र स्वाद पनि उत्कृष्ठ हुन्छ ।</li>
<li>पारखीहरूले यसलाई मध्यान्नको चियाका रूपमा पिउने गर्छन् ।&nbsp;&nbsp;&nbsp;&nbsp;</li>
</ul>
<p>&nbsp;</p>
<h4>गृष्म बहार</h4>
<ul>
<li>यो बसन्त बहार पछिको टिपाइ हो ।</li>
<li>बैशाख जेठको बीचमा टिपिन्छ ।</li>
<li>पारखीहरू यसलाई सन्ध्याकालिन चियाको रूपमा पिउने गर्छन् ।</li>
</ul>
<h3>&nbsp;</h3>
<h4>वर्षा बहार</h4>
<ul>
<li>यो चियाको टिपाइ असारपछि मात्र शुरू हुन्छ ।</li>
<li>पिउने अवस्थाको चियाको रङ गाढा रातो भने स्वाद पनि तिक्खर हुन्छ ।</li>
<li>पारखीहरू यसलाई बिहानको चियाको रूपमा पिउने गर्छन् ।</li>
</ul>
<p>&nbsp;</p>
<h4>शरद बहार</h4>
<ul>
<li>&nbsp;सिजन सकिनुभन्दा अगाडिको अन्तिम टिपाइ हो ।</li>
<li>पारखीहरू यसलाई बिहान दुधसँग मिलाएर पिउने सल्लाह दिन्छन् ।</li>
</ul>
<p><img title="1539070200.jpg" src="data:image/jpeg;base64,[BLOB]" alt="" width="697" height="496"></p>